**Roata sorții**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Flămând de-a ta iubire, mai râd și-apoi suspin,

mă-mbeți dintr-o privire, dar mâine-ți sunt străin.

Din chin de fericire, născută să iubești,

o clipă de-mplinire, te rog să-mi dăruiești.

Mi-ai dat atâta viață și-orbit ca pe-un credul,

cu flăcări de speranță, tu, spirit nesătul.

Iubire, ești nebună, te-alint și te jelesc,

dorințele se-adună și nu se împlinesc.

Ce face sensul vieții, în timpul zburător?

Cum anii bătrâneții, îi umple cu mult dor.

Frumosul, e-o secundă, din păcatul nopții,

când raiul te inundă, uiți de roata sorții.